CELEX: 52021DP0035
Language: bg
Date: 2021-02-09 00:00:00
Title: Решение на Европейския парламент от да не се представят възражения срещу делегиран регламент на Комисията от 27 януари 2021 г. за изменение на Делегиран регламент (ЕС) 2020/884 за дерогация, що се отнася до 2020 година, от Делегиран регламент (ЕС) 2017/891 по отношение на сектора на плодовете и зеленчуците и от Делегиран регламент (ЕС) 2016/1149 по отношение на лозаро-винарския сектор във връзка с пандемията от COVID-19, и за изменение на Делегиран регламент (ЕС) 2016/1149 (C(2021)00371 — 2021/2530(DEA))

17.11.2021   
            
            
               BG
            
            
               Официален вестник на Европейския съюз
            
            
               C 465/176
            
         
      P9_TA(2021)0035
      Непредставяне на възражения срещу делегиран акт: подпомагане на сектора на плодовете и зеленчуците и на лозаро-винарския сектор във връзка с пандемията от COVID-19
      Решение на Европейския парламент от да не се представят възражения срещу делегиран регламент на Комисията от 27 януари 2021 г. за изменение на Делегиран регламент (ЕС) 2020/884 за дерогация, що се отнася до 2020 година, от Делегиран регламент (ЕС) 2017/891 по отношение на сектора на плодовете и зеленчуците и от Делегиран регламент (ЕС) 2016/1149 по отношение на лозаро-винарския сектор във връзка с пандемията от COVID-19, и за изменение на Делегиран регламент (ЕС) 2016/1149 (C(2021)00371 — 2021/2530(DEA))
      (2021/C 465/22)
      
         Европейският парламент,
      
                  —
               
               
                  като взе предвид делегиран регламент на Комисията (C(2021)00371),
               
            
                  —
               
               
                  като взе предвид писмото от комисията по земеделие и развитие на селските райони до председателя на Съвета на председателите на комисии от 2 февруари 2021 г.,
               
            
                  —
               
               
                  като взе предвид член 290 от Договора за функционирането на Европейския съюз,
               
            
                  —
               
               
                  като взе предвид Регламент (ЕС) № 1306/2013 на Европейския парламент и на Съвета (1), и по-специално член 62, параграф 1, член 64, параграф 6 и член 115, параграф 5 от него,
               
            
                  —
               
               
                  като взе предвид Регламент (ЕС) № 1308/2013 на Европейския парламент и на Съвета (2), и по-специално член 53, букви б) и з) и член 227, параграф 5 от него,
               
            
                  —
               
               
                  като взе предвид член 111, параграф 6 от своя Правилник за дейността,
               
            
                  —
               
               
                  като взе предвид препоръката за решение, внесена от комисията по земеделие и развитие на селските райони,
               
            
                  —
               
               
                  като взе предвид обстоятелството, че не са представени възражения в срока, предвиден в член 111, параграф 6, трето и четвърто тире от неговия Правилник за дейността, който срок изтече на 9 февруари 2021 г.,
               
            
                  А.
               
               
                  като има предвид, че с оглед на изключително сериозните смущения на пазара и натрупването на трудни обстоятелства в лозаро-винарския сектор, които са в резултат на налагането от страна на Съединените щати на мита върху вноса на вина от Съюза през октомври 2019 г. и които продължават понастоящем с последиците от текущите ограничителни мерки поради световната пандемия от COVID-19, всички държави членки и земеделските стопани във всички държави членки срещнаха изключителни трудности при планирането, прилагането и изпълнението на операциите по програмите за подпомагане в лозаро-винарския сектор, предвидени в членове 39 — 54 от Регламент (ЕС) № 1308/2013;
               
            
                  Б.
               
               
                  като има предвид, че с оглед на безпрецедентния характер на тези комбинирани обстоятелства Комисията прие на 4 май 2020 г. разпоредби съгласно Делегиран регламент (ЕС) 2020/884 на Комисията (3), които предвиждат възможности за гъвкавост и допускат дерогации от делегираните регламенти, приложими за лозаро-винарския сектор;
               
            
                  В.
               
               
                  като има предвид, че въпреки ползата от тези мерки не беше постигнато възстановяване на равновесието между предлагането и търсенето в лозаро-винарския сектор, като поради продължаващата пандемия от COVID-19 не се очаква такова възстановяване да настъпи в краткосрочен до средносрочен план;
               
            
                  Г.
               
               
                  като има предвид, че тъй като пандемията от COVID-19 се очаква да продължи през значителна част от финансовата 2021 година, Комисията предложи да се удължи срокът на прилагане на мерките, предвидени в Делегиран регламент (ЕС) 2020/884, за периода на финансовата 2021 година;
               
            
                  Д.
               
               
                  като има предвид, че бързото прилагане на тези продължаващи възможности за гъвкавост и дерогации е от съществено значение за тяхната ефективност и ефикасност при справянето с трудностите при управлението на програмите за подпомагане в лозаро-винарския сектор, предотвратяването на по-нататъшни икономически загуби и справянето с положението на пазара и със смущенията във функционирането на веригата на доставки в лозаро-винарския сектор;
               
            
               
                  1.
               
               
                  заявява, че не представя възражения срещу делегирания регламент;
               
            
               
                  2.
               
               
                  възлага на своя председател да предаде настоящото решение на Съвета и на Комисията.
               
            
         (1)  Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (ОВ L 347, 20.12.2013 г., стр. 549).
      
         (2)  Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (ОВ L 347, 20.12.2013 г., стр. 671).
      
         (3)  Делегиран регламент (ЕС) 2020/884 на Комисията от 4 май 2020 г. за дерогация, що се отнася до 2020 година, от Делегиран регламент (ЕС) 2017/891 по отношение на сектора на плодовете и зеленчуците и от Делегиран регламент (ЕС) 2016/1149 по отношение на лозаро-винарския сектор във връзка с пандемията от COVID-19 (OB L 205, 29.6.2020 г., стр. 1).